Datum: 11. januar 2019

 **SPOROČILO ZA JAVNOST**

**Znani nagrajenci 4. žrebanja nagradne igre »Vklopi razum, zahtevaj račun« v letu 2018**

**Danes dopoldne je bilo na 1. programu Televizije Slovenija javno predvajano četrto letošnje žrebanje nagradne igre "Vklopi razum, zahtevaj račun", ki je pod okriljem Finančne uprave RS potekalo od 1. 10. 2018 do 31. 12. 2018. Žrebanje je potekalo s pomočjo žrebalnih bobnov Loterije Slovenije. V igri je bilo 76.832 srečk paketov desetih računov različnih izdajateljev, 3.580 srečk mojstrov, ki opravljajo storitve na domu, avtomehanikov, vulkanizerjev, frizerk, kozmetičark, taksistov, odvetnikov, zdravnikov, zobozdravnikov itd. ter 8.588 srečk eDavki.**

Objavljamo izžrebane srečke:

* Za nagrado »Paket računov« v višini 10.000 evrov je bila dobitna številka **P4022847** Prejel jo je **Stanislav Rupnik iz Pirana**.
* Za nagrado »Storitve« v višini 10.000 evrov je bila dobitna številka **SV4000824**

Prejela jo je **Maruša Tesko iz Horjula**.

* Za nagrado »eDavki« v višini 10.000 evrov je bila dobitna številka **E4005534**

Prejel jo je **Sašo Lacmanović iz Grosupljega**.

Četudi v tem krogu niste bili med srečnimi nagrajenci, imate potrošniki še kar nekaj možnosti za osvojitev nagrade.

Več informacij o nagradni igri, ki poteka tudi v letu 2019, je objavljenih na strani:

<http://www.fu.gov.si/drugo/posebna_podrocja/nagradna_igra_vklopi_razum_zahtevaj_racun/>

Lep pozdrav, Odnosi z javnostmi

 Finančna uprava RS